|  |  |
| --- | --- |
|  | Juni 2023 |

***Seneste nyt om fremtidens dagcentre i Sundhed og Omsorg***

I de seneste år har vi haft et stærkt fokus på at tilpasse indhold, faglighed og de fysiske rammer til borgergruppen, som benytter dagcentrene.

Vi er nu i gang med næste step i udviklingen af fremtidens dagcentre i Sundhed og Omsorg, hvor syv dagcentre lægges sammen til tre. Læs mere om dette nedenfor.

Dagcenter i den nordlige bydel:

Dagcenter Nord, Pleje og Rehabilitering er det største dagcenter i Sundhed og Omsorg, Aarhus kommune. Dagcenter dækker fortrinsvist borgere i den nordlige bydel.

Borgere med særlige behov for hjælpemidler til forflytning, bliver tilbudt dagcenter ophold i dette dagcenter uanset egen bopælsadresse.

Yngre borgere med demens, der har et særligt behov for at indgå i aktiviteter med ligesindede, vil efter forudgående visitation, foretaget af dagcenteret, blive tilbud dagcenter ophold i dette dagcenter uanset egen bopælsadresse.

Dagcenterets adresse er Samuel Morses Vej 8, 8200 Aarhus N.

Dagcentrene i midtbyen:

Den 23. juni 2023 lægges dagcentrene Midt og Marselis sammen til et dagcenter.

Det nye dagcenter hedder Dagcenter Midt, Pleje og Rehabilitering.

Adressen er Reykjaviksgade 15, 8200 Aarhus N

Dagcenteret får nye og flere muligheder, for at tilbyde forskellige aktiviteter og sundhedsfremmende indsatser/træning.

Alle borgere og medarbejdere følges ad til det nye dagcenter.

De involverede borgere og deres familie er informeret om den kommende sammenlægning.

Dagcentrene i den sydlige bydel:

Byrådet har i september måned 2021 afsat budgetmidler til udvidelse af det eksisterende dagcenter på lokalcenter Kolt i Folkehus Kolt-Hasselager

Der er tale om en lang tidshorisont, hvor midlerne afsættes fra 2024.

Planlægningen af udvidelsen er så småt gået i gang.

Dagcentrene Syd og Viby-Højbjerg lægges sammen, når det nye dagcenter står klar.